CELEX: 62009CN0375
Language: fi
Date: 2009-09-23 00:00:00
Title: Asia C-375/09: Ennakkoratkaisupyyntö, jonka Sąd Najwyższy (Puolan tasavalta) on esittänyt 23.9.2009 — Prezes Urzędu Ochrony Konkurencji i Konsumentów v. Tele2 Polska sp. z o.o., nykyisin Netia S.A. w Warszawie

5.12.2009   
            
            
               FI
            
            
               Euroopan unionin virallinen lehti
            
            
               C 297/19
            
         Ennakkoratkaisupyyntö, jonka Sąd Najwyższy (Puolan tasavalta) on esittänyt 23.9.2009 — Prezes Urzędu Ochrony Konkurencji i Konsumentów v. Tele2 Polska sp. z o.o., nykyisin Netia S.A. w Warszawie
   (Asia C-375/09)
   2009/C 297/25
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Sąd Najwyższy
   
      Pääasian asianosaiset
   
   
      Kassaatiovalittaja: Prezes Urzędu Ochrony Konkurencji i Konsumentów
   
      Kassaatiovalittajan vastapuoli: Tele2 Polska sp. z o.o., nykyisin Netia S.A. w Warszawie
   
      Ennakkoratkaisukysymykset
   
   
               1)
            
            
               Onko perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (1) 5 artiklaa tulkittava siten, että kansallinen kilpailuviranomainen ei saa tehdä mitään sellaista päätöstä, jolla todetaan, ettei kyseessä ollut EY 82 artiklassa tarkoitettu kilpailua rajoittava käyttäytyminen, jos viranomainen menettelyn soveltamisen jälkeen toteaa, ettei yritys ole rikkonut tämän perustamissopimuksen määräyksen mukaista määräävän markkina-aseman väärinkäytön kieltoa?
            
         
               2)
            
            
               Jos ensimmäiseen kysymykseen vastataan myöntävästi, onko silloin tilanteessa, jossa kansallinen kilpailuviranomainen voi kansallisen kilpailulainsäädännön mukaan päättää kartellia koskevan menettelyn — jos todetaan, että yrityksen käyttäytyminen ei ollut EY 82 artiklan kiellon vastaista — vain tekemällä päätöksen, jossa todetaan, ettei kyseessä ollut kilpailua rajoittava käyttäytyminen, perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 5 artiklan kolmatta virkettä tulkittava siten, että se on välitön oikeusperuste sille, että tämä viranomainen tekee ”päätöksen, jonka mukaan [sillä] ei ole syytä toteuttaa toimenpiteitä”?
            
         
      (1)  EYVL 2003, L 1, s. 1